BALLEGAARD EJENDOMSUDVIKLING A/S Sendt som e-mail til ballegaard@bsanet.dk

Tilladelse til udledning af renset spildevand fra minirenseanlæg på ejendommen Valhallavej 56, 4200 Slagelse til dræn.

Plan, Byg & Miljø, Kalundborg Kommune meddeler tilladelse til udledning af renset spildevand fra minirenseanlæg på matr.nr. 12cs Drøsselbjerg By, Drøsselbjerg, beliggende Valhallavej 56, 4200 Slagelse, til dræn/rør-ledning, jf. miljøbeskyttelseslovens § 28 stk. 1. Der meddeles samtidig tilladelse til medbenyttelse af dræn/rørledning efter vandløbslovens § 63.

Vilkår for tilladelsen

Udledningen skal foregå til ny anlagt lukket rørledning på sidevej til Valhallavej, matr.nr. 12ax Drøsselbjerg By, Drøsselbjerg.

Etablering af spildevandsledningen på sommerhusgrunden matr.nr. 12cæ Drøsselbjerg By, Drøsselbjerg, med adressen Valhallavej 42 skal tinglyses,

Der må udelukkende udledes renset husspildevand. Spildevandet skal renses i minirenseanlæg, der mindst er typegodkendt til renseklasse O i henhold til Miljøstyrelsens vejledning om Typegodkendelsesordning for minirenseanlæg.

Tagvand og overfladevand fra befæstede arealer må ikke tilføres minirenseanlægget.

Udledningen må ikke give anledning til at recipientens målsætning ikke kan opfyldes.

Alt anlægsarbejde skal udføres af en autoriseret kloakmester.

Ved miljøuheld kontaktes omgående Kalundborg Kommune Brand og Redning på tlf. 59 53 40 20. Indenfor normal åbningstid kontaktes også Plan, Byg & Miljø på tlf. 59 53 44 00.

Tilladelsen bortfalder, såfremt den ikke er udnyttet inden 3 år fra den er meddelt.

Redegørelse

Det fremgår af ansøgningen af 4. august 2011, at der ønskes etableret ny septiktank og minirenseanlæg. Der søges om en ny 4 m³ bundfældningstank og nyt minirenseanlæg (WehoMini eller NEW-LINE) med udledning til ny Ø150 mm rørledning på sidevej til Valhallavej på matr.nr. 12dx og 12a Drøsselbjerg By, Drøsselbjerg. Den nye rørledning er godkendt af Kalundborg Kommune den 7. juni 2012. Rørledningen er tilsluttet bestående hoveddræn i brønden beliggende i vejarealet mellem ejendommene Valhallavej 15 og 17. Det rensede spildevand fra sommerhuset ledes sammen med det rensede spildevand fra nabosommerhuset på Valhallavej 42 til den nye rørledning.

Der er søgt om tilslutning på den nye rørledning ved at lægge spildevandsledningen hen over sommerhusgrunden Valhallavej 42. Kommunen har stillet vilkår om at etablering af spildevandsledningen på sommerhusgrunden matr.nr. 12cæ Drøsselbjerg By, Drøsselbjerg, med adressen Valhallavej 42 skal tinglyses på ejendommen Valhallavej 42. Når tinglysningen er gennemført skal dokumentation indsendes til Plan, Byg og Miljø.

Det er oplyst, at afstand fra anlæg til nærmeste bygning er 5 m og afstand til nærmeste naboskel er 5 m.

Minirenseanlægget skal være typegodkendt til renseklasse O (se firmaets hjemmeside). Anlægget er typegodkendt i henhold til bekendtgørelse om typegodkendelsesordning for minirenseanlæg.

Ved e-mail af 10. oktober 2011 fremsendte Niels Kæmpe supplerende oplysning.

Niels Kæmpe har ved telefonsamtale den 19. oktober 2011 oplyst

at tagvandet ledes ud på jordoverfladen på ejendommen, og

at ejendommens spildevand blev tidligere ført til godkendt 5.000 liter samletank,

at samletanken bliver fjernet, når det nye minirenseanlæg bliver taget i brug.

Udledning af vand til et dræn eller vandløb kræver medbenyttelsestilladelse efter § 63 i vandløbsloven, når der er tale om udledning eller tilslutning til dræn eller vandløb, der er anlagt til særlige formål.

Plan, Byg & Miljø har sendt udkast af nærværende tilladelse i partshøring hos ansøger. Ejer samt grundejerforeningen Emilsminde, der dels varetager drænforholdene beliggende i vejarealet og dels repræsenterer alle sommerhusejerne i grundejerforeningen er ikke partshørt, efter aftale med ansøger. Ved partshøringen oplyste ansøger, hvilke minirenseanlæg, der kan blive tale om at etablere.

Plan, Byg & Miljøs vurdering

Kalundborg Kommune vurderer, at nærværende udledningstilladelse ikke vil være til hinder for opfyldelse af recipientens miljømæssige målsætning.

Offentliggørelse

Afgørelsen offentliggøres ikke, da den vurderes ikke at være i offentlighedens interesse.

Klagevejledning

Efter miljøbeskyttelsesloven

Afgørelsen efter miljøbeskyttelseslovens § 28 stk. 1 kan ikke påklages til anden administrativ myndighed, jf. lovens § 28 stk. 5.

Efter vandløbsloven

Afgørelsen efter vandløbslovens § 63 kan påklages til Natur- og Miljøklagenævnet, i henhold til § 80, stk. 1 vandløbsloven.

Kommunens afgørelse kan efter vandløbslovens § 84, stk. 1 påklages af ansøger samt af enhver der måtte tænkes at have en individuel, væsentlig interesse i sagens udfald. Tilladelsen må først udnyttes, når klagefristen er udløbet.

En eventuel klage har opsættende virkning (må ikke udnyttes), medmindre Natur- og Miljøklagenævnet bestemmer andet, jf. § 82 i Vandløbsloven.

Klage vedrørende eventuelle økonomiske spørgsmål kan forlanges indbragt for taksationsmyndighederne efter §§ 57 og 58 i lov om offentlige veje, jf. vandløbslovens § 63.

Der er en klagefrist på 4 uger fra datoen fra afgørelsen er modtaget. En klage skal være skriftlig og sendes til Kalundborg Kommune, Klosterparkvej 7, 4400 Kalundborg eller som e-mail til plan.byg.miljo@kalundborg.dk Kommunen sender en eventuel klage videre til Natur- og Miljøklagenævnet sammen med det materiale, der er indgået i sagens behandling.

Det er en betingelse for Natur- og Miljøklagenævnets behandling af din klage, at du indbetaler et gebyr til Natur- og Miljøklagenævnet. Klagegebyret er fastsat til 500 kr.

Du modtager en opkrævning på gebyret fra Natur- og Miljøklagenævnet, når nævnet har modtaget klagen fra Kalundborg Kommune. Du skal benytte denne opkrævning ved indbetaling af gebyret. Natur- og Miljøklagenævnet modtager ikke check eller kontanter. Natur- og Miljøklagenævnet påbegynder behandlingen af klagen, når gebyret er modtaget.

Betales gebyret ikke på den anviste måde og inden for den fastsatte frist på 14 dage, afvises klagen fra behandling. Vejledning om gebyrordningen kan findes på Natur- og Miljøklagenævnets hjemmeside.

Retssag til prøvelse for domstolene skal være anlagt senest 6 måneder efter, at afgørelsen er meddelt, jf. § 101 i miljøbeskyttelsesloven.

Med venlig hilsen

Lars Markussen

Biolog

Direkte 59 53 52 38

lars.markussen@kalundborg.dk

Kopi sendt til:

Danmarks Naturfredningsforening dn@dn.dk og kalundborg@dn.dk

Kalundborg og Omegns Museum nielshartmann@kalmus.dk,

Friluftsrådet, Kalundborg, kuca@mail.tele.dk

Dansk Ornitologisk Forening natur@dof.dk og kalundborg@dof.dk

Danmarks Jægerforbund, v/ Helle Vastring, hva@jaigerne.dk

Dansk Botanisk Forening, Sølvgade 83, 1353 København K, dbotf@mail.tele.dk

Danmarks Sportsfiskerforbund, mkh@ka-net.dk og lbt@sportsfiskerforbundet.dk

Enghavens Entreprenør og Kloakmester v/ Niels Kæmpe enghavens@gmail.com

Emilsminde Grundejerforening v/ Flemming Klintgaard ftk@gafnet.dk

Karin Dinesen, Mullerup Strandvej 15, 4200 Slagelse (ejer af matr.nr. 12a Drøsselbjerg By, Drøsselbjerg)

Byg og Bolig, Kalundborg Kommune, Britt Westerberg, brwe@kalundborg.dk

Bekendtgørelse af lov om miljøbeskyttelse, nr. 879 af 26/6 2010

Bekendtgørelse af lov om vandløb, nr. 927 af 24/9 2009.

Vejledning om typegodkendelsesordning for minirenseanlæg, nr. 11057 af 1/7 1999

Bekendtgørelse om typegodkendelsesordning for minirenseanlæg, nr. 1444 af 11/12 2007